open-index/open-wikipedia-markdown huggingface dataset:
Jacques Barrot

De **Jacques Barrot**, gebuer den 3. Februar 1937 zu Yssingeaux, a gestuerwen den 3. Dezember 2014 zu Neuilly-sur-Seine, war e franséische Politiker an EU-Commissaire fir Transport, duerno Justiz, a Vizepresident vun der Kommissioun.

De Barrot war Jurist a Soziolog. Vun 1976 bis 1986 war e Member vum Conseil régional vun der Auvergne. Vun 1989 bis 2001 war hie Buergermeeschter vun Yssingeaux. Vun 1976 bis 2004 war och President vum Conseil départemental vun der Haute-Loire.

De Jacques Barrot war vun 1967 bis 2004 Member vun der Assemblée nationale, wou en 1986 bis 1988 President vun der parlamentarescher Kulturkommissioun, a vun 1993 bis 1995 vun der Finanzkommissioun, war.

Vun 1974 bis 1981 a vun 1995 bis 1997 war hie Member vun der franséischer Regierung: Vun 1974 bis 1978 Minister fir Wunnegnsbau, 1977 bis 1978 och fir den Amenagement vum Territoire, 1978 bis 1979 fir den Handel an d'Handwierk, vun 1979 bis 1981 fir Gesondheet a Sozialversécherung an dann nach eng Kéier vun 1995 bis 1997 fir Aarbecht a Soziales.

De Barrot war laang Generalsekretär vum *Centre des démocrates sociaux* (CDS). Vun 1991 bis 1993 war de Barrot Fraktiounpresident vun der *Union du centre* am franséische Parlament, an da bis 1995 delegéierte Fraktionschef vun der Union pour la démocratie française (UDF). Vun 2002 bis 2004 war e President vun der UMP-Fraktioun.

2004 gouf hien Nofollger vum Michel Barnier als Member vun der Europäescher Kommissioun, zoustänneg fir Regionalpolitik, wéi de Barnier Minister a Frankräich gouf. An der Kommissioun Barroso I war e vun November 2004 u Vizepresident an am Ufankt fir den Transport, zoustänneg. Vu Mee 2008 bis Februar 2010 war säin Dossier d'Justiz, Fräiheet a Sécherheet.

## Publikatiounen
* *L'Europe n'est pas ce que vous croyez.* 2007, ISBN 2-226-17601-2.
* *De l'indignation à l'engagement: Foi et politique.* Jacques Barrot et Christophe Bellon, 2012, ISBN 2-204-09518-4.

## Um Spaweck

* Homepage um archivéerte Site vun der Barroso-Kommissioun
Verlobung

D**'Verlobung** ass e Verspriechen tëscht zwou Persounen, datt si wëlles hunn, sech ze bestueden, dat heescht datt se an der Zukunft wëlles
hunn, eng Liewensgemeinschaft a Form vun engem Bestietnes oder Liewenspartnerschaft anzegoen.

Duerch dëst Verspriechen ass ee rechtlech net gebonnen. Et ass Brauch, sech géigesäiteg e Verlobungsrank ze schenken.

## Um Spaweck
Jenny Warling

D**'Jenny Warling**, gebuer de 25. Mäerz 1994 an der Stad Lëtzebuerg, ass eng lëtzebuergesch Karateka.

Een éischte grousse Succès war eng 2. Plaz a Sëlwermedail an der Kategorie *Kumité Féminin -55kg* op der 9. Universitéits-Weltmeeschterschaft zu Bar am Montenegro, am Juni 2014.

Dofir gouf si am Dezember 2014 als Lëtzebuergesch Sportlerin vum Joer 2014 ausgezeechent.

Den 30. Mäerz 2019 ass si am spuenesche Guadalajara just 8 Méint no enger Operatioun um Kräizband iwwerraschend Europameeschterin ginn.

## Um Spaweck
For Whom the Bell Tolls (Film)

**For Whom the Bell Tolls** ass en US-amerikanesche Film vum Sam Wood aus dem Joer 1943 nom Roman mam selwechten Numm vum Ernest Hemingway.
## Ëm wat geet et am Film?
Am spuenesche Biergerkrich am Joer 1937 soll den Amerikaner Robert Jordan, deen op der Säit vun de Republikaner kämpft, mat senger Grupp eng Bréck sprengen, fir de Faschisten de Wee ofzespären…
Sam Wood

De **Sam Wood**, gebuer den 10. Juli 1883 zu Philadelphia, a gestuerwen den 22. September 1949 zu Hollywood, war en US-amerikanesche Filmregisseur a Filmproduzent.

## Filmographie (Auswiel)
* 1930: *Way for a Sailor* 
* 1930: *Paid*
* 1931: *The Man in Possession* 
* 1933: *The Barbarian* 
* 1933: *Hold Your Man*
* 1934: *Stamboul Quest* 
* 1935: *[[A Night at the Opera]]*
* 1935: *Whipsaw* 
* 1936: *The Unguarded Hour* 
* 1937: *[[A Day at the Races]]*
* 1938: *Lord Jeff* 
* 1939: *Goodbye, Mr. Chips* 
* 1940: *Our Town* 
* 1940: *Kitty Foyle* 
* 1942: *Kings Row*
* 1943: *[[For Whom the Bell Tolls (Film)|For Whom the Bell Tolls]]*
* 1944: *Casanova Brown* 
* 1945: *Saratoga Trunk* 
* 1948: *Command Decision*
* 1949: *Ambush*

## Um Spaweck
Half Moon Street

** Half Moon Street** ass e brittesch-US-amerikanesche Film vum Bob Swaim aus dem Joer 1986 nom Roman *Doctor Slaughter* vum Paul Theroux.
## Ëm wat geet et am Film?
D'Lauren Slaughter schafft am Dag am englesch-arabeschen Institut an owes an engem Escort Service…

## Um Spaweck
* IMDb
* Kritik vum Roger Ebert
Bob Swaim

De **Bob Swaim**, gebuer als *Robert Frank Swaim Jr.* den 2. November 1943 zu Evanston, Illinois, ass en US-amerikanesche Filmregisseur an Dréibuchauteur.

## Filmographie
### als Regisseur
* 1971: *L'autoportrait d'un pornographe* (Kuerzfilm)
* 1972: *Vive les Jacques*
* 1977: *La nuit de Saint-Germain-des-Prés*
* 1982: *[[La balance (Film)|La balance]]* 
* 1986: *[[Half Moon Street]]*
* 1988: *Mascarade*
* 1998: *Le défi*
* 2006: *Lumières noires*

## Um Spaweck
King Solomon's Mines (Film 1950)

**King Solomon's Mines** ass en US-amerikanesche Film vum Compton Bennett an Andrew Marton aus dem Joer 1950 no engem Roman vum H. Rider Haggard.
## Ëm wat geet et am Film?
Der Elizabeth Curtiz hire Mann, op der Sich nom Schaz vum Kinnek Salomon, gëtt zanter engem Joer an Afrika vermësst. Mat Hëllef vum Allan Quatermain mécht si sech op d'Sich no hirem Mann

## Um Spaweck
Tanegashima Space Center

Den **Tanegashima Space Center** (*Tanegashima Uchū Sentā*, dacks als *TNSC* ofgekierzt) ass eng japanesch Weltraumgare zu Minamitane op der Insel Tanegashima. Mat enger Fläch vu 9,7 Quadratkilometer ass den TNSC déi gréisst japanesch Weltraumgare.

Hei gi virun allem Wieder-, Kommunikatiouns-, Äerdobservatiouns- a Radiosatellitte gestart.

## Geschicht
D'Rakéitestartplaz gouf 1969 bei der Grënnung vun der National Space Development Agency (kuerz NASDA) opgeriicht. Zanter der Fusioun vun der NASDA mam Institute of Space and Astronautical Science (ISAS) an dem National Aerospace Laboratory of Japan (NAL) zu der neier japanescher Raumfaartagentur Japan Aerospace Exploration Agency (JAXA) ass den TNSC am Besëtz vun der JAXA. Zanter 1975 gi vum TNSC och orbital Missioune gestart.

## Rakéitestartplaze an hir Benotzung
D'Weltraumgare léisst sech an zwéi Beräicher ënnerdeelen, déi nërdlech *Osaki Range* an déi südlech *Takesaki Range*.

;Osaki Range
D'Osaki Range huet zwou Startplazen, déi eng dovun ass de *Launch Complex Yoshinobu* (ofgekierzt Launch Area Y, LA-Y). Si gouf 1993 fir den H-II-Programm gebaut a bestoung am Ufank nëmmen aus dem Launch Pad 1. Am Joer 2000 gouf e weidere Launch Pad gebaut, dee bis elo awer nach ni zum Asaz koum. Vum LA-Y ginn H-II, H-IIA an H-IIB Rakéite gestart. Den éischte Start war den 3. Februar 1994.
Déi zweet Startplaz vun der Osaki Range ass de *Launch Complex Osaki* (ofgekierzt Launch Area N, LA-N). Den LA-N gouf vu Rakéite vum Typ J-I, N-I an N-II benotzt. Den éischte Start vun der LA-N war den 9. September 1975.

;Takesaki Range
Déi südlech Takesaki Range besteet ënner anerem aus dem *Launch Area Q* an dem *Launch Complex Takesaki* (ofgekierzt Launch Area T, LA-T). Vun der LA-Q si bis elo nëmmen zwou Rakéite vum Typ Mu gestart, déi éischt den 2. September 1974, déi zweet de 5. Februar 1975. Den LA-T gëtt fir d'Starte vun der Lambda, MT-135, S a fir TR-1 benotzt. Vun hei ginn zanter 1967 Rakéite gestart.

## Weideres um Areal
Fir d'Montage vun den H-II-Rakéite huet den TNSC e *Vehicle Assembly Building* (kuerz VAB), änlech dem Vehicle Assembly Building vum Kennedy Space Center. Hien ass 81 Meter héich an dat gréisst Gebai um TNSC. No engem Ëmbau passe mëttlerweil zwou H-IIA-Rakéiten fir d'Montage gläichzäiteg an de VAB. Fir den Zesummebau vun enger H-II dauert et dräi Méint, an déi vun der H-IIA ee Mount.

De Kontrollzentrum fir de Fluch vun der H-II vum TNSC läit aus Sécherheetsgrënn 10 Meter ënner der Äerd a 500 Meter vun der Rakéitestartplaz ewech.

## Kuckt och

* Uchinoura Space Center

## Um Spaweck

*  Tanegashima Space Center - Offiziell Websäit vun der JAXA
*  Beschreiwung
*  Tanegashima in der Encyclopedia Astronautica
Villa Schaefer

D**'Villa Schaefer** war en herrschaftlecht Haus an der Uewerstad vun der Stad Lëtzebuerg. Se stoung an der Avenue Marie-Thérèse, um nërdleche Bord vum Péitrussdall, zwëschen der Villa Baldauff an dem Konvikt.

## Historesches
D'Pläng fir d'Villa waren 1869 vum Architekt Jean-François Eydt entworf ginn. D'Oploen an der Baugeneemegung hunn eng Entrée um Niveau vun der Strooss an en Trëttoir virum Haus virgeschriwwen. De Proprietär huet deemools och missen de Reduit vum Fort Peter zouschëdden.

De Bau vun der Villa Schaefer huet sengerzäit zum Plang vun der Regierung gehéiert, fir Villae ronderëm d'ëffentlech Parken unzeleeën an doduerch laangfristeg Investisseuren u Lëtzebuerg ze bannen.

Op där Plaz wou sengerzäit d'Villa Schaefer stoung, gouf 1958 de Bëschofspalais gebaut.

## Gebai
## Biller
## Kuckt och
Patricia Kaas

D**'Patricia Kaas**, gebuer de 5. Dezember 1966 zu Forbach am Museldepartement, ass eng franséisch Sängerin.

Si gehéiert zu deene franséischen, respektiv franséischsproochege Sängerinne mat international deem gréisste Succès. Hir Musek ass eng Mëschung aus Popmusek, Chanson an Jazz. Zanter datt hiren Debut-Album *Mademoiselle chante…* 1988 erauskomm ass, huet si bal 20 Millioune Placke verkaf. Aner Alben, déi Succès haten, sinn *Scènes de vie, Dans ma chair* oder *Je te dis vous*. Och hir Tournéeën haten, virun allem an den 1990er Joren, e gellege Succès.

Zu Lëtzebuerg ass si bei de Festlechkeete am Kader vun der d'Intronisatioun vum Groussherzog Henri, am Abrëll 2001, opgetrueden.

2009 huet si Frankräich beim Eurovision Song Contest zu Moskau mam Lidd *Et s'il fallait le faire* vertrueden.

D'Patricia Kaas huet och an zwéi Filmer matgespillt: *[[And Now ... Ladies & Gentlemen]]* vum Claude Lelouch (2002) an *[[Assassinée]]* vum Thierry Binisti (2012).

## Discographie
### Studio-Albumen
* 1988: *Mademoiselle chante...* 
* 1990: *Scène de vie*
* 1993: *Je te dis vous*
* 1997: *Dans ma chair*
* 1999: *Le Mot de passe*
* 2002: *Piano bar by Patricia Kaas*
* 2003: *Sexe fort*
* 2008: *Kabaret*
* 2012: *Kaas chante Piaf*
* 2016: *Patricia Kaas*

### Live-Albumen
* 1991: *Carnets de scène*
* 1994: *Tour de charme*
* 1998: *Rendez-vous*
* 1999: *Christmas in Vienna Vol. VI* (mam Plácido Domingo an Alejandro Fernández)
* 2000: *Patricia Kaas live*
* 2005: *Toute la musique...*
* 2009: *Kabaret sur scène*
* 2014: *Kaas chante Piaf à l'Olympia*

### Live-DVDen
* 1991: *Carnets de scène*
* 1994: *Tour de charme*
* 1998: *Rendez-vous*
* 1999: *Christmas in Vienna Vol. VI* (mam Plácido Domingo an Alejandro Fernández)
* 2000: *Ce sera nous*
* 2005: *Toute la musique...*
* 2009: *Kabaret*
* 2014: *Kaas chante Piaf à l'Olympia*

### Kompilatiounen
* 2000: *Long Box* 
* 2001: *[[Rien ne s'arrête]]*
* 2009: *19 par Patricia Kaas*
* 2011: *Mademoiselle n'a pas chanté que le blues* 

## Film iwwert si
* *Patricia Kaas – mein Leben / ma vie*. vum Horst Mühlenbeck. 52/45 min., Portrait am Kader vun der ZDF/arte-Serie „Mein Leben/ Ma vie", gebrueder beetz filmproduktion 2008.

## Literatur
* Bernard Pascuito: *Patricia Kaas. Ombre et lumière.* Lafont, Paris 1994, ISBN 2-84098-022-3.
* François Bruneau: *Patricia Kaas. La fille de l'est.* Semic, Lyon 2000, ISBN 2-914082-06-1.
* Patrica Kaas, Sophie Blandinières: *L'Ombre de ma voix. Autobiographie.* Éditions Flammarion, Paris 2011, ISBN 2-08-124932-4.

## Um Spaweck

* Offiziell Websäit
Nikloskierch zu Heesdref

D**'Nikloskierch zu Heesdref** ass eng kathoulesch Kierch, déi zur Par Wëntger Sainte-Famille, zum Dekanat Norden an zu der Gemeng Wëntger gehéiert.

De Patréiner vun der Kierch ass den hellegen Niklos, deem säi Fest de 6. Dezember gefeiert gëtt.

D'Kierch steet zentral an der Uertschaft. Den 12. Februar 2024 gouf proposéiert, s'als national Kulturierfschaft ze klasséieren.

## Geschicht
Bis de 7. Mee 2017 war et d'Filialkierch vun der Par Béigen, déi zum Parverband Ëlwen, Wäiswampech, Wëntger, zu der Pastoralregioun Norden an zum Dekanat Klierf gehéiert huet. Zur fréierer Par Béigen huet ausser der Nikloskierch vu Heesdref och nach d'Parkierch vu Béigen an d'Kapell vu Wëntger gehéiert.

## Kuckt och
* Lëscht vun den nationale Monumenter an der Gemeng Wëntger
* Lëscht vu reliéise Gebaier zu Lëtzebuerg
* Lëscht vun de Lëtzebuerger Paren
* Lëscht vun de fréiere Lëtzebuerger Paren

## Um Spaweck

* Websäit vun der Par Wëntger Sainte-Famille
* D'Fënstere vun der Kierch vun Heesdref op der Websäit vun der ''Stiftung Forschungsstelle Glasmalerei des 20. Jh. e.&nbsp;V.'' 


Kirche Hamiville 02.jpg|D'Kierch vu Südoste gesinn
Kirche Hamiville 03.jpg|Agank vun der Kierch
Himawari 8

Den **Himawari 8** (Sonneblumm 8) ass e Wiedersatellit vun der japanescher Meteorologieagentur. Et ass den aachte geostationäre Wiedersatellit vu Japan an den éischte vun enger neier Baurei. Hie soll den Himawari 7 ersetzen, deen zanter 2006 am Déngscht ass.

## Missioun
De Satellit gouf de 7. Oktober 2014 um 5:16 UTC mat enger H-2A-Drorakéit vun der Ramp 1 vum Yoshinobu-Startkomplex am japaneschen Tanegashima Space Center an eng geostationär Ëmlafbunn (140° Ost) bruecht.

Den dräiachsestabiliséierte Satellit soll Wiederdate liwweren an ass mat dräi Instrumentkomplexer ausgerëscht. Den Advanced Himawari Imager (AHI) ass d'Haaptinstrument vun der Raumsond. Et ass eng Multispektralkamera mat 16 Kanäl (0,46 .. 13,3&nbsp;µm) , déi am Beräich vum visuelle Liicht an am Infraroutberäich Iwwersiichts- an Detailfotoe liwwere soll. D'Biller erreechen eng Opléisung vu bis zu 500&nbsp;Meter a liwweren op de verschiddene Spektralberäicher Donnéeën iwwer d'Populatioun, Temperatur, Wand, Nidderschlag an Aerosolverdeelung. De Space Environment Data Acquisition Monitor (SEDA) soll Daten iwwer Protonen an Elektronen am Weltraum sammelen. Den Data Collection Subsystem (DCS) ass d'Kommunikatiounsnotzlaascht.E sammelt a leet d'Donnéeën op d'Buedemwiederstatiounen iwwer d'Ka-Band weider.

De Satellit gouf op Basis vum Satellittebus DS 2000 vun Mitsubishi Electric gebaut an huet eng geplangt Liewensdauer vun 8 Joer.

## Kuckt och

## Um Spaweck
* Betreiwerwebsäit
* Produzentwebsäit
* Donnéeë zum Himawari 8/9
* Observing Systems Capability Analysis and Review Tool
Lawman (Film 1971)

** Lawman** ass en US-amerikanesche Western vum Michael Winner aus dem Joer 1971.
## Ëm wat geet et am Film?
De Marshal Jared Maddox sicht no de Mäerder vun engem ale Mann…

## Um Spaweck
Haus Pierre Gilbert

D**'Haus Pierre Gilbert** ass en Haus an der Uewerstad vun der Stad Lëtzebuerg. Et läit um Boulevard Grande-Duchesse Charlotte.

## Historesches
De modernisteschen Architekt Pierre Gilbert (1922 - 1990) huet dat Haus 1956 fir sech selwer gebaut 
. 
## Gebai
D'Haus gouf a Wierfelform am fréiere Gaart vum Nopeschhaus gebaut; déi exzentresch Dispositioun vum Cube huet et erlaabt nach e klenge Gaart nieft dem Haus unzeleeën. Den Atelier vum Architekt war um Rez-de-chaussée, iwwerdeems d'Wunnraim um éischten an d'Schlofzëmmeren um zweete Stack waren.

Déi iewescht Stäck sti liicht iwwer de Rez-de-chaussée eraus an erënnere sou un en Erker. Op all Stack sinn op der Südsäit Balcone fir vun der Sonn kënnen ze profitéieren.

De flaachen Daach ass typesch fir d'Architektur vun de 50er Joren.

D'Haus gëtt haut net méi fir Wunn- mä fir Geschäftszwecker gebraucht, den Interieur ass awer gréisstendeels nach am Originalzoustand erhale bliwwen.

## Biller

Luxembourg, Haus Pierre Gilbert (1).JPG|Vue vun der Strooss aus
Luxembourg, Haus Pierre Gilbert (5).JPG|Trapenhaus
Luxembourg, Haus Pierre Gilbert (7).JPG|Ronn Fënstern iwwer dem Trapenhaus

## Kuckt och
* Circuit architectural au centre de la ville de Luxembourg, Broschür vum Luxembourg City Tourist Office (PDF)
## Um Spaweck
Fabiola de Mora y Aragón

D**'Fabiola Mora y Aragón**, gebuer den 11. Juni 1928 zu Madrid, a gestuerwen de 5. Dezember 2014 zu Bréissel, mam ganzen Numm *Doña Fabiola Fernanda María de las Victorias Antonia Adelaida de Mora y Aragón*, hat vun 1960, wéi se de Kinnek Baudouin bestuet huet, bis 1993, wou e gestuerwen ass, den Titel Kinnigin vun de Belsch. Duerno hat se den Titel *Kinnigin vun der Belsch*.

Si war d'Tatta vum Kinnek Philippe a vum Groussherzog Henri. Si huet als quiseleg gegollt an hat de Patronnage iwwer eng ganz Rëtsch karitativ Organisatiounen.

Den Asteroid (1576) Fabiola gouf no hir genannt.

## Um Spaweck

* Websäit vun der Kinnigin Fabiola
Schlass vun Neuville-en-Condroz

D**'Schlass vun Neuville-en-Condroz** steet an der Sektioun Neuville-en-Condroz vun der belscher Gemeng Neupré an der Provënz Léck a Wallounien.

D'Härschaft vun Neuville war virum 15. Joerhonnert an den Hänn vun der Famill Donmartinn, duerno huet se der Famill Warnant de Warfusée gehéiert. Duerch Ierfschaft koum s'an de Besëtz vun der Famill de Lannoy-Clervaux an duerno an d'Famill de Tornaco.
Les galettes de Pont-Aven

** Les galettes de Pont-Aven** ass e franséische Film vum Joël Séria aus dem Joer 1975.
## Ëm wat geet et am Film?
Den Henri Serin ass Reesender mat Prabbelien. Enges Daags huet hien d'Flemm mat sengem Beruff a lant zu Pont-Aven. Do wëll hie sech et just nach gutt goe loossen. Zu Pont-Aven begéint hien d'Marie...

## Um Spaweck
Pierre Gilbert

**Pierre Gilbert** ass den Numm vu follgende Persounen:

*Pierre Gilbert, e lëtzebuergeschen Architekt
*Pierre Gilbert, e belschen Historiker
Francesco Carlini

De **Francesco Carlini**, gebuer de 7. Januar 1783 zu Mailand, a gestuerwen den 29. August 1862 och do, war en italieeneschen Astronom a Geodet.

De Carlini gouf 1832 Direkter vum Brera-Observatoire zu Mailand. Hie gouf an engem grousse Fachkrees duerch seng Sonnentafele bekannt, déi hien ënner dem Titel *Nuove tavole de moti apparenti del sole* 1832 erausginn hat. Schonn 1810 hat hien *Esposizione di un nuovo metodo di construire le taole astronomiche applicato alle tavole del sole* publizéiert.

Zesumme mam Giovanni Antonio Amedeo Plana (1781–1864) hat hie bei der éisträichesch-italieenescher Gradmiessung matgeschafft. Bei dëser Geleeënheet hat hien och d'spezifescht Gewiicht vun der Äerd bestëmmt. Hien hat dofir regional Schwankunge vum Schwéierfeld südlech vun den Alpe benotzt.

De Moundkrater Carlini ass no him genannt.

## Kuckt och

## Um Spaweck
* Publikatioun vum F. Carlini am Astrophysics Data System
Satellittebus

Als **Satellittebus**, **Satellitteplattform** oder **Service-Modul** bezeechent een d'Versuergungseenheet vun engem Satellit oder enger Raumsond, déi de Betrib vun der tatsächlecher Notzlaascht erméiglecht (par Analogie zum Raumschëff). Dobäi bleift de Satellittebus gréisstendeels d'selwecht a gëtt nëmmen un d'entspriechend Notzlaascht ugepasst, wouduerch d'Entwécklungskäschten deementspriechend falen. Besonnesch heefeg gi se fir Kommunikatiounssatellitten agesat, wougéint Fuerschungssatellitten éischter Spezialkonstruktioune sinn.

## Opbau
E Satellittebus besteet aus der mechanescher Grondstruktur als Droelement fir déi verschidde Subsystemer. Dat gëtt bei der Entwécklung fir d'éischt festgeluecht a bestëmmt déi spéider Konfiguratioun vum Satellittebus an domat déi vum op dem Bus opgebaute Satellit. Si hëlt déi statesch an dynamesch Laaschte beim Start a Betrib vum Satellit op an ass och fir d'Schwéngungs- an d'Resonanzverhale vum Satellittebus an a graffen Zich fir dat thermaalt Verhale verantwortlech. An déi Primärstruktur ginn dann d'Subsystemer integréiert, wéi Energieversuergung (Solarzellen, Akkumulatoren), d'Temperaturkontrollsystem, d'Undriffssystem fir d'Lag- a Positiounsreegelung (Bunnreegelung) an de Bordrechesystem fir Steierung an Datenmanagement. Bei bemannte Satellitte kënnt nach de Liewenserhalungssystem dobäi.

## Technesch Date vu verschiddene Plattformen
Déi bekanntst Ubidder fir Satellitteplattforme si Boeing, Space Systems/Loral, Thales Alenia Space an EADS Astrium. Si ënnerscheeden sech ausser an hirer Gréisst, Leeschtung a Präis virun allem an hirer Liewensdauer an an hiren Ausriichtungen op speziell Aufgaben.

## Um Spaweck
* Thales Alenia Space
* Space System Loral
* LS 1300
* EADS Astrium
* Boeing 376
* Boeing 601
* Boeing 702
* Space Systems Loral: LS-1300
* OHB-System Small Geo
On the Beach (Film 1959)

** On the Beach** ass en US-amerikanesche Film vum Stanley Kramer aus dem Joer 1959 no engem Roman vum Nevil Shute.

## Ëm wat geet et am Film?
No engem Atomkrich ass et just nach méiglech an Australien ze liewen. Awer no an no hëlt do och d'Radioaktivitéit zou an d'Mënsche bereede sech do och op den Doud vir.

## Um Spaweck
On the Beach

**On the Beach** ka sech op follgend Begrëffer bezéien:

## Literatur
*''On the Beach'', eng Novell vum Nevil Shute

## Film an Televisioun
*"On the Beach" (''ER''), eng Episode vun 2002 aus der Televiiounsserie *ER*
*''On the Beach'', e Film vun 1959 deen op der Novell baséisert
*''On the Beach'', en Televisiounsfilm vun 2000

## Musek
*"On the Beach", e Lidd vun Chairmen of the Board
*"On the Beach", e Lidd vun "The Chameleons" fir hiren Album *[[What Does Anything Mean? Basically]]*
*"On the Beach", e Lidd vum Cliff Richard zesumme mat The Shadows fir den Album *[[Wonderful Life (Cliff Richard)|Wonderful Life]]*
**On the Beach*, en Album vum Phil Cohran a *the Artistic Heritage Ensemble*
*''On the Beach'', en Album vum Chris Rea
*''On the Beach'', en Album vum Neil Young

## Soss nach
*On the Beach en englesche Reesbüro
The Shootist

** The Shootist** ass en US-amerikanesche Western vum Don Siegel aus dem Joer 1976.
## Ëm wat geet et am Film?
De bekannte Revolverheld J. B. Books ass schwéier krank. Säin Dokter seet him et wier Kriibs. Wéi de Laudanum deen de Dokter him verschriwwen huet, näischt méi géint d'Péng hëlleft, sicht hien e séieren Doud…

## Um Spaweck
*  Kritik vum R. Ebert
Pierre Gilbert (Architekt)

De **Pierre Gilbert**, gebuer 1922 a gestuerwen 1990, war e lëtzebuergeschen Architekt.

## Wierker
* La Bâloise, Lëtzebuerg, Boulevard F. D. Roosevelt
* säi privat Wunnhaus mat Atelier, d'Haus Pierre Gilbert um Boulevard Grande-Duchesse Charlotte
* Résidence Belle-Vue, Lampertsbierg
* Résidence Pershing, Lampertsbierg

## Literatur
* Pierre Gilbert, 1986. *Luxembourg, la capitale et ses architectes: illustration critique de l'architecture dans la métamorphose d'une ville en un siècle.* Institut grand-ducal, section des arts et des lettres, 222 S. Imprimerie Saint-Paul. BNL LB 1061, S. 201
*
Kierch Heischent

D**'Kierch zu Heischent** ass eng kathoulesch Kierch, déi zur Par Öewersauer Saint-Pirmin, zum Dekanat Norden an zu der Gemeng Esch-Sauer gehéiert.

De Patréiner vun der Kierch ass den hellege Péitrus a Ketten, lat. Sanctus Petrus ad Vincula, den éischte Poopst, deem säi Fest den 1. August gefeiert gëtt.

D'Kierch steet am Zentrum vun der Uertschaft *An der Gaass*.

Den 12. Februar 2024 gouf s'als national Kulturierfschaft klasséiert.

## Geschicht
De Grondstee fir déi nei Kierch vun Heischent am neogotesche Stil gouf 1853 geluecht. D'Pläng goufe vum Architekt Ernst van Koenig gemaach, en hollännesche Genieleutnant a.D. deen zu Dikrech gewunnt huet. D'Kierch hat ursprénglech dräi Schëffer, awer d'Fäerdegstellung vun den Aarbechte gouf duerch Problemer tëscht der Gemengeverwaltung an der Kierchefabréck ëm dräi Joer an d'Längt gezunn. Fir déi nei Kierch goufen d'Ariichtunge vun der Virgängerkierch iwwerholl. D'Miwwele stame vum lëtzebuergesche Sculpteur Michael Weiler (1719-1805).

Schonn 1877 war de Bau duerch staark Rëss an de Mauere baufälleg ginn. 1897 goufen d'Säiteschëffer ofgerappt an d'Haaptschëff krut nei Säitemaueren. Nëmmen den Tuerm an de Chouer si bliwwe wéi se waren. Bei enger Renovéierung an de Joren 1974-75 kruten d'Säitemauere vum Schëff Stäiler Eng weider Renovéierung virun allem un der Fassad gouf fir d'150-Joerfeier vun der Kierch gemaach.

Bis de 7. Mee 2017 war d'Kierch vun Heischent och d'Parkierch vun der Par Heischent. Zur fréierer Par Heischent huet ausser der Parkierch vun Heischent och nach d'Kapell vu Mëtscheed an d'Kapell am Heischtergronn gehéiert.

## Literatur
* Organisatiounskomitee-Jubiläumsjoer Por Heischent: *Por Heischent: 150 Joer Porkierch Heischent, 250 Joer Kapell Mëtscheed, 150 Joer Kapell Heischtergronn*, 2004, Saint-Paul Luxembourg, 199 S.

## Kuckt och
* Lëscht vu reliéise Gebaier zu Lëtzebuerg
* Lëscht vun de Lëtzebuerger Paren
* Lëscht vun de fréiere Lëtzebuerger Paren

## Um Spaweck

* Websäit vun der Par Öewersauer Saint-Pirmin
* D'Kierch op der Websäit vun der Par Öewersauer Saint-Pirmin
* D'Fënstere vun der Kierch vun Heischent op der Websäit vun der ''Stiftung Forschungsstelle Glasmalerei des 20. Jh. e.&nbsp;V.'' 
* D'Uergel vun der Kierch op ''Orgues.lu''

## Galerie

Kirche Heiderscheid 01.jpg|D'Kierch vu Südoste gesinn
Kirche Heiderscheid 03.jpg|D'Kierch vun Oste gesinn
Kirche Heiderscheid 04.jpg|Agank vun der Kierch
125, rue Montmartre

**125, rue Montmartre** ass e franséische Film vum Gilles Grangier aus dem Joer 1959 nom Roman mam selwechten Numm vum André Gillois.
## Ëm wat geet et am Film?
Den Didier (Robert Hirsch) spréngt aus Verzweiwelung an d'Seine. De Pascal (Lino Ventura) spréngt him no a rett en aus dem Waasser. Et ass den Ufank vun enger Frëndschaft...

## Um Spaweck
* De Film op dvdclassic
Pont-Aven

**Pont-Aven** ass eng Gemeng am Departement Finistère an der Bretagne. Si gëtt och *Stad vun de Moler* geanannt, well sech ëmmer vill Moler, ënner hinnen de Gauguin, do opgehalen hunn.

Hiren eigentlechen Numm huet se well op där Plaz eng Bréck iwwer den Aven féiert. Si huet och enger Kategorie vu Moler de Stempel *[[École de Pont-Aven]]* opgedréckt.

D'Stad ass och bekannt wéinst hire Kichelcher d*'Galettes de Pont-Aven*, déi do ënner dem bretoneschen Numm *Traou-Mad* verkaaft ginn.

## Um Spaweck
Kapell Ischpelt

D**'Kapell zu Ischpelt** ass eng kathoulesch Kapell, déi zur Par Clierf Saint-Benoît, zum Dekanat Norden an zu der Gemeng Klierf gehéiert.

De Patréiner vun der Kapell ass den hellegen Antonius, deem säi Fest de 17. Januar gefeiert gëtt.

D'Kapell steet zentral an der Uertschaft nieft dem Ischpelter Schlass op der Kräizung vum CR340 mat dem CR340A.

## Geschicht
Bis de 7. Mee 2017 war et eng Kapell an der Par Hëpperdang. Zur Par Hëpperdang hunn ausser der Kapell vun Ischpelt och nach d'Parkierch vun Hëpperdang an d'Kapell vu Grandsen gehéiert.

## Kuckt och
* Lëscht vu reliéise Gebaier zu Lëtzebuerg
* Lëscht vun de Lëtzebuerger Paren
* Lëscht vun de fréiere Lëtzebuerger Paren

## Um Spaweck

* Websäit vun der Par Clierf Saint-Benoît
* D'Fënstere vun der Kapell zu Ischpelt op der Websäit vun der ''Stiftung Forschungsstelle Glasmalerei des 20. Jh. e.&nbsp;V.'' 


Kapelle Urspelt 02.jpg|D'Kapell vun Nordoste gesinn
Kapelle Urspelt 03.jpg|Agank vun der Kapell
Montézic

**Montézic** ass eng franséisch Gemeng am Aveyron an der Regioun Occitanie.

## Geographie
Montézic läit am Massif central um Plateau vun der Viadène am Norweste vum Departement.

## Hydrographie
Iwwer den Territoire vun der Gemeng leeft de *[[Ruisseau des Vergnes]]*, deen de Séi vu Saint-Gervais fëllt an duerno duerch de Séi vu Montézic deen zu den Infrastrukture vum Pompelspäicherwierk gehéiert, weider an d'Truyère leeft, déi mat hirem déiwen Dall déi westlech Grenz vun der Gemeng bilt.

## Kucheswäertes
* Pompelspäicherwierk vu Montézic mat sengen dräi Séien a mat dem Barrage vu Couesques.
* De *Pic du Castel* mat enger Héicht vu 755 Meter, vu wou aus een eng Vue iwwer de Plateau huet.
Chariots of Fire

** Chariots of Fire** ass e brittesche Film vum Hugh Hudson aus dem Joer 1981. 
## Ëm wat geet et am Film?
De Film weist den Training an och d'Resutater vun de britteschen Athleeten Harold Abrahams an Eric Liddell bei den Olympesche Summerspiller vun 1924. 
## Auszechnungen
* 1982: Oscar - Beschte Film

## Um Spaweck
* IMDb
Brommat

**Brommat** ass eng franséisch Gemeng am Aveyron an der Regioun Occitanie.

## Geographie
Brommat läit am Massif central um rietsen Uwänner vun der Truyère, déi am Osten d'Gemengegrenz mat Sainte-Geneviève-sur-Argence mécht. Duerch d'Uertschaft Brommat selwer leeft d'Bromme déi um südleche Wutz mat der Siniq zesummeleeft.
Mathis Prost Gebai

Ënnert dem Numm **Mathis Prost Gebai** ass en industriellt Gebai am Garer Quartier an der Stad bekannt; et läit an der rue du Fort Wallis.

## Gebai
D'Gebai gouf 1890 gebaut. Zanter dem 9. Februar 2012 steet et op der Lëscht vum Inventaire supplémentaire vun de klasséierte Monumenter.

## Historesches
Am Gebai war uganks d'Fierwerei vun der Händschefabréck *Handschuhfärberei Gebrüder Bloc* dran ënnerbruecht; aus dëser Firma gouf dunn 1910 d*'Ancienne Maison Gabriel Meyer, Bloc frères, successeurs, Luxembourg*.

Iwwerdeems déi industriell Aktivitéiten am Gebai an der Wallisstrooss waren, war d'Wunnhaus vum Proprietär laanscht dem boulevard d'Avranches (deemools *avenue Pétrusse*); déi zwee Gebaier waren duerch e Gaart matenee verbonnen. Dës Bebauung war sengerzäit an Europa typësch fir e Quartier an der Noperschaft vun der Gare. Am Laf vun der Zäit goufen déi zwou Parzellen dunn awer opgedeelt.

Uganks der 70er Joren huet sech dunn d'Firma Mathis Prost an der Wallisstrooss etabléiert. Hir Aktivitéite waren am Pharmaberäich, an der Landwirtschaft an am Wäibau.

Nodeems sech d'Firma Mathis Prost 1993 opgedeelt huet an een Deel op Gréiwemaacher geplënnert ass, blouf de Pharmadeel nach bis 1996 an der Gebaier op der Gare.

Duerno ware – bis an den November 2010 - Deeler vun der Generaldirektioun vun der Police am Gebai ënnerbruecht.

Aktuell (2014) sinn Ëmbauaarbechten um Gebai am Gaang bei deenen déi al Bausubstanz awer deelweis soll erhale bleiwen.

## Kuckt och
* Lëscht vun den nationale Monumenter an der Gemeng Lëtzebuerg

## Um Spaweck

* D'Geschicht vun der Firma Mathis Prost op www.mathisprost.lu; fir d'lescht gekuckt de 7. Dezember 2014
* D'Händschefabréck ''Gebrüder Bloc'' op www.industrie.lu; fir d'lescht gekuckt de 7. Dezember 2014
Astrobee

**Astrobee** ass eng amerikanesch Héichtefuerschungsrakéitebaurei mat Feststoffundriff vum Produzent Aerojet. Dobäi ass ze beuechten, datt déi nummeréiert Varianten an d'Varianten -D an -F sech entwécklungshistoresch net gläichen.

Et goufe verschidde Versioune realiséiert:

Déi dräistufeg **Astrobee 500** (Éischt Stuf: Genie, Zweet Stuf: Alcor, Drëtt Stuf: Asp) ka bis 1000&nbsp;km Héicht fléien, huet e Startschub vun 161&nbsp;kN, eng Startmass vun 900&nbsp;kg, en Duerchmiesser vun 0,38 m an eng Längt vu 7,80 m.

Déi zweestufeg **Astrobee 1500** (Éischt Stuf: Aerojet Junior + 2 Recruit, Zweet Stuf: Alcor) ka bis 1000&nbsp;km Héicht fléien, huet e Startschub vu 566&nbsp;kN, eng Startmass vu 5.200&nbsp;kg, en Duerchmiesser vun 0,79 m an eng Längt vun 10,40 m.

Déi zweestufeg **Astrobee 200** (Éischt Stuf: Nike, Zweet Stuf: Alcor) ka bis 350&nbsp;km Héicht fléien, huet e Startschub vun 161&nbsp;kN, eng Startmass vun 800&nbsp;kg, en Duerchmiesser vun 0,38 m an eng Längt vu 6,30 m.

Déi eestufeg **Astrobee D** ka bis 140&nbsp;km Héicht fléien, huet e Startschub vun 23,00&nbsp;kN, eng Startmass vun 100&nbsp;kg, en Duerchmiesser vun 0,15 m an eng Längt vun 3,90 m.

Déi eestufeg **Astrobee F** ka bis 375&nbsp;km Héicht fléien, huet e Startschub vun 178,00&nbsp;kN, eng Startmass vu 1.500&nbsp;kg, en Duerchmiesser vun 0,38 m an eng Längt vun 11,50 m.

## Kuckt och

* Lëscht vu Rakéitentyppen

## Um Spaweck
*  Encyclopedia Astronautica: Astrobee
Kierch Lëllgen

D**'Kierch zu Lëllgen** ass eng kathoulesch Kierch, déi zur Par Wëntger Sainte-Famille, zum Dekanat Norden an zu der Gemeng Wëntger gehéiert.

D'Kierch ass der Onbefleckter Empfängnis geweit. D'Fest gëtt den 8. Dezember gefeiert.

D'Kierch steet am südlechen Deel vun der Uertschaft. Ronderëm d'Kierch ass de Kierfecht ugeluecht.

Den 3. Oktober 2025 gouf s'als national Kulturierfschaft klasséiert.

D'Kierch vun Lëllgen huet 2 Klacken am Toun h' a'.

## Geschicht
D'Kierch gouf 1717 ënner dem Paschtouer Michaele Pickert gebaut. Se gouf 1721 konsekréiert. 1918 gouf d'Kierch no engem Feier nei opgebaut. Déi zwéi barock Säitenaltär stamen aus dem Greeff-Atelier vu Munneref.

Bis de 7. Mee 2017 war et d'Parkierch vun der Par Lëllgen, déi zum Parverband Ëlwen, Wäiswampech, Wëntger, zu der Pastoralregioun Norden an zum Dekanat Klierf gehéiert huet. Et war déi eenzeg Kierch an dëser Par.

## Kuckt och
* Lëscht vu reliéise Gebaier zu Lëtzebuerg
* Lëscht vun de Lëtzebuerger Paren
* Lëscht vun de fréiere Lëtzebuerger Paren

## Um Spaweck

* Websäit vun der Par Wëntger Sainte-Famille
* D'Fënstere vun der Kierch vu Lëllgen op der Websäit vun der ''Stiftung Forschungsstelle Glasmalerei des 20. Jh. e.&nbsp;V.'' 


Kirche Lullange 02.jpg|D'Kierch vu Süde gesinn
Kirche Lullange 03.jpg|D'Kierch an de Kierfecht vun Nordweste gesinn
A Countess from Hong Kong

** A Countess from Hong Kong** ass e brittesche Film vum Charles Chaplin aus dem Joer 1967. 
## Ëm wat geet et am Film?
Den amerikaneschen Diplomat Ogden Mears entdeckt a senger Schëffskabinn d'Natascha, eng russesch Gräfin…

## Um Spaweck
* de Film op der imdb
Il Gattopardo

**Il Gattopardo** ass en italieenesch-franséische Film vum Luchino Visconti aus dem Joer 1963 nom Roman mam selwechten Numm vum Giuseppe Tomasi di Lampedusa.

## Ëm wat geet et am Film?

Wéi 1860 de Giuseppe Garibaldi mat sengen Truppen op Sizilie lant fir déi onbeléift Herrschaft vun de Bourbonen op en Enn ze bréngen, erkennt de Fürst vu Salina (Burt Lancaster) datt eng Entwécklung asetzt déi net méi ze bremsen ass. Säin Neveu Tancredi (Alain Delon) schléisst sech dem Garibaldi senger Arméi un. Dernieft verléift hie sech och an déi biergerlech Angelica Sedara (Claudia Cardinale). Zum Schluss vum Film gëtt d'Angelica op engem grousse Bal an déi adeleg Gesellschaft agefouert.

Herrlech Zeenen am Film sinn:

- D'Arrivée vun de Fürste vu Salina bei der Kierch an der Summerresidenz an den Te deum duerno an der Kierch.

- De grousse Bal zum Schluss vum Film, deen am Palazzo Gangi-Valguarnera zu Palermo gefilmt gouf. Onvergiesslech ass déi Zeen wou den ale Fürst vu Salina, deen nach eng Kéier oplieft, mat der jonker Angelica Sedara eng Walz danzt.

## Auszeechnungen
* 1963: Palme d'or um Festival vu Cannes

## Blu-ray Disc
2010 ass bei Koch Media de Film op Blu-ray an enger restauréierter Fassung vun 186 Minutten an der italieenescher an och an der däitscher Fassung erauskomm.

## Um Spaweck
* Kritik vum Roger Ebert
* de Film op dvdbeaver
* De Film op dvdclassic
Jet Pilot

**Jet Pilot** ass en US-amerikanesche Film vum Josef von Sternberg aus dem Joer 1957. 
## Ëm wat geet et am Film?
Eng russesch Pilotin lant mat hirem Jet op enger US-amerikanescher Base a freet politeschen Asyl…

## Um Spaweck
* De Film op der IMDb
The Man Who Shot Liberty Valance

** The Man Who Shot Liberty Valance** ass en US-amerikanesche Western vum John Ford aus dem Joer 1962 no enger Kuerzgeschicht vun der Dorothy M. Johnson. 
## Ëm wat geet et am Film?
De Senator Ransom Stoddard kënnt op Shinbone fir do um Begriefnes vum Tom Doniphon deel ze huelen. Do erzielt hien dann engem Journalist firwat hien op d'Begriefnes vum Doniphon komm ass…
## Um Spaweck
Kritik vum Roger Ebert
Le mari de la coiffeuse

** Le mari de la coiffeuse** ass e franséische Film vum Patrice Leconte aus dem Joer 1990. 
## Ëm wat geet et am Film?
Dem jugendlechen Antoine seng éischt Léift war eng Coiffeuse. Spéider als Erwuessenen huet hie sech mat enger Coiffeuse bestuet…

## Um Spaweck
* Kritik vum Roger Ebert
Bernard Krack

Et gëtt verschidde Persounen déi **Bernard Krack** heeschen:
* Bernard Krack (1859-1904), lëtzebuergeschen Auteur an Enseignant
* Bernard Krack (? - ?), lëtzebuergeschen Deputéierten 1919
* Bernard Krack (1918 - 1985) lëtzebuergeschen Enseignant an Direkter vum Dikrecher Kolléisch
The Sons of Katie Elder

**The Sons of Katie Elder** ass en US-amerikanesche Western vum Henry Hathaway aus dem Joer 1965 no enger Geschicht vum Talbot Jennings.

## Ëm wat geet et am Film?
D'Katie Elder ass gestuerwen. Hir Jonge kommen heem fir si ze begruewen. Si versichen och hir Farm erëmzekréien déi hire Papp beim Kaartespill verluer hat…

## Um Spaweck
The Night of the Following Day

** The Night of the Following Day** ass en US-amerikanesche Film vum Hubert Cornfield aus dem Joer 1968 no dem Roman *The Snatch* vum Lionel White.

## Ëm wat geet et am Film?
De Bud an de Leer entféieren dem Dupont säi Meedchen. Dat Ganzt kritt en tragescht Enn…

## Um Spaweck
Raumtransporter

E **Raumtransporter** ass e Fluchinstrument, mat deem Transporter op eng Raumstatioun gemaach kënne ginn. Et gëtt zwar och bemannt Raumschëffer fir den Transport vun Notzlaaschte benotzt, mä meeschtens ginn awer nëmmen onbemannt Systemer als Raumtransporter gebraucht.

## Lëscht vu Raumtransporter
### Progress
Progress (russesch Прогресс fir Fortschrëtt) ass e russeschen, vu Sojus ofgeleeten, onbemannten an net recycléierbare Raumtransporter, aus der Mëtt vun de 70er vum OKB-1 Koroljow (Experimental-Konstruktiounsbüro-1, haut RKK Energija) dee fir d'Versuergung vu Raumstatioune vun der Saljut-Serie entwéckelt gouf. Duerno gouf mam Progress och d'Raumstatioun Mir souwéi bis haut d'ISS ugeflunn. E soll an Zukunft duerch de Parom-Raumschlepper ofgeléist ginn.

### ATV
Den Automated Transfer Vehicle ass eent vun den technesch usprochsvollste Raumgefierer, déi jee an Europa gebaut goufe. Et ass e komplett autonome Raumtransporter, dee selbststänneg op d'International Raumstatioun ISS flitt an do undockt. Dës Fäegkeet mécht ATV zu engem vun de wichtegsten europäesche Beiträg fir d'Raumstatioun ISS.

### HTV
Den HTV (H-2 Transfer Vehicle) ass en onbemannte Raumtransporter vun der japanescher Raumfaartagentur JAXA.

### Dragon
Den Dragon ass e Raumschëff vun der US-amerikanescher Firma SpaceX. Am Géigesaz zum europäeschen ATV an dem japaneschen HTV huet et eng Landekapsel a ka sou Notzlaascht op d'Äerd zeréckbrengen. Eng bemannt Versioun fir bis zu siwe Persounen ass geplangt.

### Cygnus
De Cygnus ass e Raumtransporter, dee vun der US-amerikanescher Firma Orbital Sciences Corporation entwéckelt gouf.

### Tianzhou
China entwéckelt am Ament de Raumtransporter Tianzhou. Domat soll d'Raumstatioun Tiangong-2 ugeflu ginn, déi 2016 gestart soll ginn.

## Literatur
* Matthew A.Bentley: *Spaceplanes - from Airport to Spaceport,* Springer, Goldaming 2008, ISBN 978-0-387-76509-9

## Kuckt och

## Um Spaweck
Neupré

**Neupré** ass eng belsch Gemeng a Wallounien, an der Provënz Léck. D'Gemeng Neupré gouf bei der belscher Gemengereform vun 1977 gegrënnt.
Operation Pacific

** Operation Pacific** ass en US-amerikanesche Krichsfilm vum George Waggner aus dem Joer 1951.
## Ëm wat geet et am Film?
Den Zweete Weltkrich am Pazifik aus der Vue vun engem US-amerikaneschen U-Boot…

## Um Spaweck
*  IMDb
I pirati della Malesia (Film 1964)

**I pirati della Malesia** ass en italieenesch-däitsch-spuenesch-franséischen Abenteuerfilm vum Umberto Lenzi aus dem Joer 1964 no engem Roman vum Emilio Salgari .
## Ëm wat geet et am Film?
De Sandokan am Kampf géint e perfiden englesche Generol…

## Um Spaweck
Knockin' on Heaven's Door (Film 1997)

** Knockin' on Heaven's Door** ass en däitsche Film vum Thomas Jahn aus dem Joer 1997.
 
Mat iwwer 3 Milliounen Zuschauer war *Knockin' on Heaven's Door* den erfollegräichsten däitsche Kinosfilm am Joer 1997 an Däitschland.

## Ëm wat geet et am Film?
De Rudi (Jan Josef Liefers) an de Martin (Til Schweiger), allen zwéin onheelbar krank decidéieren hir lescht Deeg net am Spidol ze verbréngen. Si klauen am Parkhaus vum Spidol en Auto fir un d'Mier ze fueren. Leider gehéiert dësen Auto awer engem Gangsterboss…
Peur sur la ville

** Peur sur la ville** ass en italieenesch-franséische Film vum Henri Verneuil aus dem Joer 1975.
## Ëm wat geet et am Film?
E Mann dee sech Minos um Telefon nennt, terroriséiert an ermuert Fraen zu Paräis. De Kommissär Letellier soll erausfanne wien de Minos ass an e wa méiglech verhaften…
NGC 4260

Den **NGC 4260** ass eng Balkespiralgalaxie am Stärebild Virgo. D'Galaxie gouf am Joer 1784 vum Astronom Wilhelm Herschel mat sengem 18,7-Zoll-Spigelteleskop entdeckt.

## Kuckt och
Maison Moderne

**Maison Moderne** ass de Markennumm vum lëtzebuergesche Verlagshaus **MM Publishing and Media**.

## Geschicht
D'Virgängerfirme vu Maison Moderne ware verschidde Medienentreprisen, déi an den 1990er a fréien 2000er Jore vum Mike Koedinger gegrënnt gi sinn. Dem Mike Koedinger seng éischt Verëffentlechung war de Guide *Explorator*, dee mat Ënnerstëtzung vun RTL an hirer Publicitéitsfirma IPL am Oktober 1994 lancéiert gouf. E war ee vun deenen éischte vun enger Well un neien a kuerzliewegen Zäitschrëften an der Lëtzebuerger Medielandschaft an den 1990er Joren. Am Dezember 1996 huet de Koedinger dunn *[[Nightlife|Nightlife.lu]]* lancéiert, eng Zäitschrëft iwwer d'Nuetsliewen zu Lëtzebuerg, an am Oktober 1997 den *New Media Guide*, aus deem spéider de *Paperjam Guide* sollt ginn. Am September 2002 ass d'Trendzäitschrëft *Nico* vir d'éischt erauskomm an am Juni 2000 d'Wirtschaftszäitschrëft Paperjam, déi och haut nach zu de wichtegste Publikatioune vu Maison Moderne gehéiert.

2010 sinn d*'Éditions Mike Koedinger* mat der Marketing-Regie *tempo!* an dem Graphikstudio *INgrid* zesummegeluecht ginn an a Maison Moderne ëmbenannt ginn. Déi zwou lescht waren Joint Ventures, déi zur Hallschecht den *Éditions Mike Koedinger* gehéiert hunn.

2010 hu bei Maison Moderne 49 Leit geschafft, 2018 waren et der schonn 110. Och den Ëmsaz ass kontinuéierlech geklommen, vu 7,2 Milliounen am Joer 2013 op 13,4 Milliounen Euro am Joer 2017.

## Tätegkeet
Maison Moderne gëtt an éischter Linn Zäitschrëften eraus, mä huet sech an de leschte Joren ëmmer méi diversifiéiert, ë.&nbsp;a. iwwer hir Internetsiten, op deenen och ëmmer méi Video ugebuede gëtt, oder awer als Editeur vu Bicher. Ausserdeem organiséiere si Evenementer a schaffe Publicitéitscampagnen aus. 2019 sinn d'Zäitschrëfte Paperjam, Delano an Archiduc verëffentlecht ginn an nach d'Säit explorator.lu bedriwwe ginn, op deem ee Restauranten zu Lëtzebuerg ka reservéieren. Donieft huet Maison och nach aner Zäitschrëfte fir Cliente publizéiert : *City* fir d'Stad Lëtzebuerg, Flydoscope fir d'Luxair, *Merkur* fir d'Chambre de commerce, *Hex* fir d'Nordstad, *Happen* fir Luxinnovation a GUDD! fir de Lëtzebuerger Landwirtschafts- a Wäibauministère. 

Fréier Zäitschrëfte vu Maison Moderne waren ënner anerem *Nico* an *Désirs*.

## Literatur
* *Happy Inventory*. Lëtzebuerg, Maison Moderne, 2014. Online: (éischten Deel) an (zweeten Deel).

## Um Spaweck
* maisonmoderne.lu, de Site vum Verlag.
Wladimir Michailowitsch Komarow

De **Wladimir Michailowitsch Komarow** (russesch: Владимир Михайлович Комаров); gebuer de 16. Mäerz 1927 zu Moskau a gestuerwen de 24.&nbsp;Abrëll&nbsp;1967 am Oblast Orenburg, war e sowjetesche Kosmonaut an deen éischte Mënsch, dee bei enger Weltraummissioun gestuerwen ass.

Vun 1942 bis 1949 ass de Komarow an d'Moskauer Spezialschoul vun der Loftarméi gaangen, an uschléissend an d'Militärfligerschoul Bataisk. 1959 huet hien d'Ingenieurakademie vun der Loftarméi ofgeschloss.

1960 gouf hie fir déi éischt Kosmonautegrupp vun der Sowjetunioun ausgewielt.

Hie war mat der Walentina Jakowlewna Kiseljowa bestuet an hat mat hir zwee Kanner.

## Raumflich
### Woschod 1
Nodeem hien 1962 Ersatzmann fir de Pawel Popowitsch op Wostok 4 war, gouf 1964 de Fluch mat Woschod 1 seng éischt Missioun am Weltraum. Als Kommandant vu Raumschëffer hat hien de Ruffnumm „Rubin“.

### Sojus 1

Den 23. Abrëll 1967 gouf d'Raumschëff Sojus 1 mam Komarow u Bord gestart. De Komarow hat wärend dem Fluch Funkgespréicher mam deemolege Premierminister Kossygin a senger Fra Walentina. Donieft huet hie Gréiss un d'sowjetescht Vollek geschéckt. No enger Rei vu Feelfunktioune vum neiaartege Raumschëff hat de Komarow de 24.&nbsp;Abrëll&nbsp;1967 no 18 Äerdëmkreesungen d'Landumg ageleet. Leider ass de Fallschierm net opgaangen an de Komarow ass beim haarden Opschlag vu senger Kapsel gestuerwen.

## Leeschtungen
### Spezielles
* Éischte Fluch bei Woschod a Sojus
* Éischten am Asaz gestuerwene Kosmonaut

### Éierungen an Auszeechnungen
D'Urn vum Komarow gouf an der Kremlmauer zu Moskau bäigesat.

De Komarow krut zweemol d'Auszeechnung Held vun der Sowjetunioun (19. Oktober 1964 an de 24. Abrëll 1967) an de Leninuerden“.

Den Asteroid (1836) Komarov, deen 1971 entdeckt gouf, souwéi e Krater um Äerdmound krute säin Numm, ausserdeem gouf e Kommunikatiounsschëff op den Numm Kosmonawt Wladimir Komarow gedeeft.

## Kuckt och

## Um Spaweck

*  Planmäßig über Funk von Komarow abgegebene Grüße an das sowjetische Volk, wegen Empfangsproblemen wiederholt. (MP3; 1,1&nbsp;MB)
*  Analys vum Sojus 1-Fluch vum Sven Grahn
* spacefacts.de: Biographie
El Dorado (Film 1966)

** El Dorado** ass en US-amerikanesche Western vum Howard Hawks aus dem Joer 1966 nom Roman *The Stars in Their Courses* vum Harry Brown.
## Ëm wat geet et am Film?
De Cole Thornton gëtt vum räiche Proprietär Bar Jason engagéiert fir him am Sträit géint Famill Mc Donald ze hëllefen. A Wierklechkeet wëll de Jason awer d'Famill Mc Donald verdreiwe well hie gär d'Waasser vun hirem Terrain hätt…

## Um Spaweck
* Kritik vum R. Ebert
* De Film op dvdclassic
Rio Bravo (Film 1959)

** Rio Bravo** ass en US-amerikanesche Western vum Howard Hawks aus dem Joer 1959 no enger Kuerzgeschicht vum vum B. H. McCampbell.
## Ëm wat geet et am Film?
De Film erzielt dem Sheriff John T. Chance säi Kampf géint den Nathan Burdette a seng Band…

## Um Spaweck
* Kritik vum Roger Ebert
* De Film op dvdclassik.com
À bout de souffle

** À bout de souffle** ass e franséische Film vum Jean-Luc Godard aus dem Joer 1960. Et ass e vun de wichtegste Filmer vun der franséischer Nouvelle Vague.

## Ëm wat geet et am Film?
De Michel Poiccard (Jean-Paul Belmondo) klaut en Auto zu Marseille fir op Paräis ze fueren. Ënnerwee bréngt hien e Polizist ëm. Zu Paräis ukomm versicht hien erëm seng Liaisoun mat der amerikanescher Studentin Patricia (Jean Seberg) opzehuelen...

## Soss
1983 koum e Remake mam Titel *[[Breathless]]* vum Jim McBride eraus, mam Richard Gere an der Valérie Kaprisky an den Haaptrollen, an deen a Kalifornien spillt.

## Auszeechnungen
* 1960: Filmfestival Berlin: Silberner Bär - Bescht Regie.

## Um Spaweck
* de Film op ALLOCINE
* Kritik vum Ulrich Behrens 
* De Film beim Roger Ebert
Helike (Mound)

Den **Helike** (oder Jupiter XLV) ass ee vun de klenge Mounde vum Planéit Jupiter.

## Entdeckung
Den Helike gouf de 6. Februar 2003 vun Astronome vum astronomeschen Institut vun der Universitéit vun Hawaii entdeckt. Hie krut déi virleefeg Bezeechnung S/2003 J 6, a gouf den 30. Mäerz 2005 vun der Internationaler Astronomescher Unioun offiziell no der anticker griichescher Stad Helike genannt.

## Bunndaten
Den Helike kreest op enger mëttlerer Distanz vun 21.263.000&nbsp;km a 634 Deeg an 19 Stonnen ëm de Jupiter. D'Bunn huet eng Exzentrizitéit vun 0,156. Mat enger Schréi vun 154,8° géint de lokale Laplace-Plang ass d'Bunn retrograd, d.&nbsp;h. de Mound beweegt sech géint d'Rotatiounsrichtung vum Jupiter ëm de Planéit.

Wéinst senge Bunneegenschafte gëtt den Helike zu der Ananke-Grupp, genannt nom Jupitermound Ananke, gezielt.

## Physikalesch Donnéeën
Den Helike huet en Duerchmiesser vu ronn 4&nbsp;km. Seng Dicht gëtt op 2,6 g/cm³ geschat. Hien ass warscheinlech haaptsächlech aus Silikatgestengs opgebaut. Hien huet eng ganz donkel Uewerfläch mat enger Albedo vun 0,04, d.&nbsp;h., nëmme 4 % vum agestraalte Sonneliicht gi reflektéiert. Seng visuell Magnitude ass 22,6m.

## Kuckt och

## Um Spaweck
* MPEC 2003-E11: ''S/2003 J 1, 2003 J 2, 2003 J 3, 2003 J 4, 2003 J 5, 2003 J 6, 2003 J 7'' 4. Mäerz 2003 (Entdeckung)
* MPEC 2003-E29: ''S/2003 J 9, 2003 J 10, 2003 J 11, 2003 J 12; S/2003 J 1, 2003 J 6'' 7. Mäerz 2003 (deelweis Revisioun vum MPEC 2003-E11)
* MPEC 2004-E30: ''S/2003 J 6'' 10. Mäerz 2004 (Zeréckentdeckung)
Ralph Giordano

De **Ralph Giordano**, gebuer den 20. Mäerz 1923 zu Hamburg, a gestuerwen den 10. Dezember 2014 zu Köln, war en däitsche Journalist, Publizist, Schrëftsteller a Regisseur. Hie gouf beakannt duerch säin deelweis autobiographesche Roman *Die Bertinis*, d'Geschicht vun enger jiddescher Famill an der Zäit vum Nationalsozialismis, deen 1982 erauskoum. 1987 huet en *Die zweite Schuld oder Von der Last, Deutscher zu sein*, publizéiert, wou et drëms geet, wéi d'Nazi-Ideologie oder d'Sympathie dofir och nom Zweete Weltkrich weidergelieft huet. An den 1990er Joren huet hie sech vehement mat den Neo-Nazien auserneegesat, an och, 2000 mat der, wéi e sot, *ondemokratescher* Bundeswehr.

Aner Sujeten, mat deenen e sech andeene leschte Joren auserneegesat huet, war d'Haltung vun der Friddensbeweegung vis-à-vis vum Irakkrich, d'Euthaniasie (am Fall vu senger doutkeranker Fra), an den islameschen Extremismus.

## Um Spaweck

* Dossier iwwer de Ralph Giordano bei Spiegel Online
* Noriff
** FAZ.net 
** spiegel.de
** sueddeutsche.de 
** tagesspiegel / zeit.de
** NZZ.ch 
** derstandard.at